**әл – Фараби атындағы Қазақ Ұлттық Университеті**

**«Қаржы» кафедрасының аға оқытушысы Кукиев А.Ж.**

**Интерактивті әдістер арқылы дәріс және семинар сабақтарын жүргізу ерекшеліктері.**

Қазіргі қоғам - ақпараттық технологиялар заманы. Яғни, біздің өмір сүріп отырған ортамыз жалпыға бірдей ақпараттандырылу арқылы жаңа қоғамдық маңызы бар салаларын қалыптастырып отыр. Осыған сай білім жүйесі де бұл жаңашылдықтан тыс қалмай, бұл өзгерістердің барлығын өз мақсатына сай пайдаланып келеді.

Қазіргі кездегі ақпараттық технологиялардың мүмкіншілігі өте зор. Олар ақпаратты сақтау, өңдеу және тасымалдаудың шексіз мүмкіндігін береді. Жаһандану заманында білім беру процесі ізденуді, жаңаруды, яғни инновациялық технологияны қолдануды талап етеді. Біз осы инновациялық технологиялардың біреуіне қысқаша тоқталуды жөн көрдік.

Интерактивті оқыту әдісі: мультимедия, интернет, тренинг сабақтар, видео сабақтар т.б. әдістерді жатқызамыз.

Интерактивті әдістерді қолданудың себептері мыналар болып танылады:

-   барлық үйренушілерге бірлескен таным процесіне белсенді арласуға мүмкіндік жасау;

- әрбір үйренушінің өзінің үйренгені мен өз білімі туралы түсініктерін

ортаға салып, бірлесе талқылап, олар туралы ой толғануына мүмкіндік жасау;

* үйренушілер білімді өздігімен құрастыратын орта құру;
* терең ойлану, жеке рефлексиялық қабілеттерді дамыту;

- өз идеялары мен әрекеттерін талдау және оларға баға беру;

- оқу барысында жеке басының құндылықтары мен сенімдерін

қалыптастырып, белсенді өмірлік бағытын ұстану;

* пікірталастарға қатысып, өз ойы мен пікірін дәлелдеу.

Қаржы нарығы пәнін оқу кезінде интеративті тақтаның тиімділігі өте жоғары. Өйткені, тек қана көзбен көріп қабылдауға таптырмайтын жалғыз құрал - интерактивтік тақта болып табылады. Ол анықтамаларды және тақырыптың жіктелімін сызып көрсетуге мүмкіндік береді. Бұл оқытушы мен студент үшін өте ыңғайлы. Себебі, олар көз алдында болып жатқан бейнекөрініске тікелей қатысу арқылы білім берудің жаңа негізін қалыптастырады.

Бүгінде инновациялық әдістер мен оқытудың ақпараттық технологияларын қолдану арқылы студенттің қаржылық білімге деген ынта-жігерін арттырып, оның ізденушілік қасиетін қалыптастырып қана қоймай, білімнің сапасын көтеруге, жаңаша көзқараспен тәрбиелеуді негіздейді.

Интерактивті әдісті пайдаланудың ең басты артықшылығы:

-   білім беру процесінде уақыт ұтымдылығы, яғни студенттің аз уақыт ішінде көптеген мәліметтерді тез және жылдам беріп үлгереді, бірнеше студентпен топтасып жұмыс жасайды;

-   жаңа тақырыптың игерілуіне мүмкіндік береді;

-   оқыту жүйесінің кеңейтілуі оқу материалдарының сапасын арттырады[1,25 б.]..

Бұдан жасайтын қорытынды  жоғары оқу орындарында интерактивті әдіспен оқыту білім игеру процесін ұйымдастыруда студенттердің барлығын дәріс, семинар және өзіндік жұмыс сабақтарында бірлескен таным процесіне белсенді араласуға, жеке студенттің өзінің үйренгені мен білімін ортаға салып талқылау, өз ойларын талдауға, пікірталас, өз пікірін дәлелдеу және т.б.  негізде ұйымдастыруға болады.

Интерактивті әдістерді қолдану арқылы дәріс, семинар сабақтарында студенттердің белседілігін арттыру тиімді екендігі бәрімізге белгілі.

Қазіргі кезеңдегі технологиялардың дамуы барысында оқытушылардың рөлін түбегейлі өзгертуге мүмкіндік туды, оқытушы тек қана білімді алып, жүруші ғана емес, сонымен қатар студенттердің өзіндік шығармашылық жұмысының жетекшісі.

Интерактивті әдістерге: топпен жұмыс, пікір–таластар, проблемалық шығарма әдістері, презентациялар, рөльдік ойындар, блиц-сұрақтар әдісі, кейс – стадийлер, миға шабуыл әдісі, викториналар, мини зерттеулер, іскерлік ойындар, инсерт әдісі, анкета алу әдісі және т.б. жатады.

Көрсетілген интерактивті әдістерді қолдану арқылы - жоғарғы оқу орындарындағы дәріс, семинар (практикалық), студенттің өзіндік жұмыстар (СӨЖ) сабағын жаңаша ұйымдастыру қажет.

Дәріс сабағын оқытуда қолданылатын әдістерге әңгімелеу әдісі, түсіндіру әдісі, баяндау әдісі, әңгімелесу әдісі, проблемалық баяндау әдісі және тағы басқалар жатады. Мысалы, Қаржы нарығы пәні бойынша барлық материалдармен таныс студент дәріс сабағында, оқытушының баяндау, әңгімелеу әдістері арқылы олардың пәнге деген қызығушылығын тудырмауы мүмкін, сондықтан оны белсенді,қызықты өту үшін оқытушы дәстүрлі емес әдістерді: топқа бөлу, тақырыпқа байланысты өзекті сұрақтар қою, пікірталас әдістерін қоса қолданса аудиторияның барлығы толық қамтылып, оқытушы мен студент, студент пен студент арасында қатынас болып, әрбір студент өз ойын толық жеткізе алады, бір – бірімен пікір таластыра алады.

Сонда ғана дәріс сабағы  қарым - қатынас үрдісіне негізделген оқыту – интерактивті әдістер арқылы студенттің белсенділігін арттырып, сабаққа қызығушылығы мен өз бетінше ізденушілігі арқасында жаңа дереккөздерімен жұмыс жасауға және оның белгілі бір тақырыпқа байланысты жұмыс жасауына жол ашады. Ал проблемалық баяндауда аудиторияға проблемалық ситуация жасау арқылы, проблемалық сұрақтар мен тапсырмалар қою, танымдық тапсырмалар беру және оған студенттің жауап беруге немесе шешуге (әрекет жасауы) тырысуы жатады. Бұл арқылы студенттердің танымдық - қабілеттерінің дамуына ықпал жасап, проблемалық ситуацияда игерген білімі мен біліктің нәтижесінде ол жаңа әдістерді немесе жаңаны іздеуге, талпыныс жасайды.

Дәріс сабағында теориялық білімді игерту мен жаңғырту және жаңа жағдайға іс жүзінде  лайықтап қолдануға үйреткенде ғана студенттердің алған білімі мен біліктілігі шынайы да нақтылы қалыптасады. Осындай жолмен қалыптасқан білім мен біліктіліктің танымдық маңызы да зор деген ойдамыз.

Интерактивті оқыту әдіс арқылы семинар (практикалық) сабағында қызықты өткізуге болады. Интерактивті оқыту әдістерінің түрлері: топтармен жұмыс, пікірталас талас, оқу пікір сайысы; «Қаржыгер ойыны», ойындық жобалау; ми шабуылы, дөңгелек үстел, конференция сабақ және тағы басқалар жатады [2,17б.]. Көрсетілген  интерактивті әдістердің кейбірінің семинар (практикалық) сабақта қолданылуына тоқталып өтсек. Семинар сабағында интерактивті оқыту әдістерін қолданудың негізгі мақсаты оқытылып отырған курстағы мәселелерді студенттердің меңгеру денгейін, олардың ұстанымдары қаншалықты нық екендігін анықтау және бүгінгі күндегі күрделі, өзекті мәселелерді талдауға, өзіндік пікір айтуға, іздене білу қабілеттерін шындау болып табылады.

Сонымен семинар сабағында оқытушы интерактивті әдістерді қолдану арқылы студенттің еркін ойлануына, ақыл-ойын дамыуға, шығармашылық белсенділігін арттыруға, ұжымдық іс-әрекетке, тіл байлығын жетілдіруге, жан-жақты ізденушілігін арттыруға жағдай жасайды. Ал оқытушы үшін тиімділігі, ол түрлі әдістерді пайдалану арқылы сабақтың  мәнін терең ашуға, аудиторияны толық қамтуға, әр студенттің білім деңгейін анықтауға, оларды ізденіске, шығармашылыққа,  өз бетінше жұмыс істеуге және барлығын бағалауға болады. Интерактивті әдістер  білім алушылардың өзіндік дамуына, олардың өз мүмкіншіліктері мен ұстанған құндылықтарын түсінуге және бағалауға жетелейді.

**Резюме**

В данной статье расматриваються формы и методы интерактивного обучения, которые применяете на занятиях со студентами. Раскрываются такие аспекты как появление возможности основательно изменить роль преподавателей с помощью внедрения в систему ведения курса различных интерактивных методов, которые возникли в силу развития современных технологии, так и предстовление учителей не только в качестве  кладезя ума, но и как руководителья самостоятельных творческих работ студентов.

**Summary**

This article is devoted to interactive the forms and methods of online learning, which apply in the classroom. Reveails aspects such as the possibility of the emergence of fundamentally change the role of  teachers through the introduction of the system of course a veriety of interactive methods that have emerged due to the development of modem technology, and the idea of teachers not only as a treasure trove of mind,  but also as a leader of indepent creative work stydents.

**Пайдаланған әдебиеттер**

1. Әлімов А. Интербелсенді әдістерді жоғары оқу орындарында қолдану.

Алматы - 2009. -63-64 бб.

1. Молдағалиев Б., Махимова А. Сатқанова Г. Интерактивті оқыту әдістері. //Қазақстан мектебі -2006., №9.,-15-17бб.